เรื่องร้องเรียน: โดนสุนัขมีเจ้าของไล่เห่า ยังไม่โดนกัด แต่วิ่งไล่กวดเป็นประจำ เจ้าของมักปล่อยออกมานอกรั้วบ้าน เปิดประตูรั้วทิ้งไว้ ตัวดิฉันขับรถไฟฟ้าผ่านมักจะไล่กวด จนตกใจเกือบเกินอุบัติเหตุชนกับรถที่วิ่งสวนมา อยากให้ช่วยเหลือเข้าตักเตือนบ้านหลังดังกล่าวร้องเรียนไปที่เขตสะพานสูงแต่ไม่ได้รับการช่วยเหลือดูแลค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ ได้ตรวจสอบบ้านเลขที่ดังกล่าวแล้ว พบสุนัขและเจ้าของสุนัขตามที่ผู้แจ้งระบุ ขณะตรวจสอบไม่พบพฤติกรรมดุร้าย หรือไล่กัดของสุนัข ทั้งนี้ ฝ่ายสิ่งแวดล้อมฯ ได้ทำการตักเตือนและแนะนำให้เจ้าของสุนัขมีมาตรการควบคุมสุนัขขณะปล่อยเดินเล่นในที่สาธารณะเพื่อป้องกันไม่ให้เกิดอันตรายแก่บุคคลที่สัญจรผ่านไปมา
ความเห็นของผู้แจ้ง: ล่าช้านิดหน่อย แต่เข้าใจว่าเกิดจากปัญหาที่มาผิดบ้าน มาแล้วไม่เจอเจ้าของบ้านค่ะ แต่เจ้าหน้าที่ให้ความช่วยเหลืออย่างสุดความสามารถดีค่ะ ขอบคุณค่ะ
พื้นที่: แขวงทับช้าง เขตสะพานสูง กรุงเทพมหานคร